
Ministru kabineta rīkojums Nr. 737
Rīgā 2023. gada 8. novembrī (prot. Nr. 56 22. §)
Par akciju sabiedrībai "Attīstības finanšu institūcija Altum" piešķirtā finansējuma izmantošanu
· 1. Atbalstīt akciju sabiedrībai "Attīstības finanšu institūcija Altum" saskaņā ar Covid-19 infekcijas izplatības seku pārvarēšanas likuma 24. un 25. pantu un Ministru kabineta 2021. gada 17. februāra rīkojuma Nr. 96 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" 1.4. apakšpunktu piešķirtā finansējuma 5 787 948 euro apmērā novirzīšanu valsts atbalsta programmai par aizdevumu piešķiršanu apgrozāmo līdzekļu iegādei lauksaimniecības, mežsaimniecības, zvejniecības un akvakultūras nozarē.
· 2. Zemkopības ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētā finansējuma novirzīšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, atļaut akciju sabiedrībai "Attīstības finanšu institūcija Altum" izmantot attiecīgo finansējumu šā rīkojuma 1. punktā minētajam mērķim.

